《赠张平符督学晋三楚观察使》
清代·梁朝钟

附罗砥南极，高可近青天。牂牁万里流，疾走汇百川。

昔有宋南万，芳业芬花田。夫子踵前武，文藻春华鲜。

敦行自皇古，丰肌蓬瀛仙。湛识罔不达，汤汤浚审渊。

经术焫六虚，治法绝党偏。减登如可还，繄曰能比肩。

文章信含誉，紫府分衡铨。海澨𩼦鲻品，获游清泠泉。

沐浴此萧艾，遂欲口兰荃。感恩与知己，逖哉三生缘。

搴衣秋江浒，临岐剧潸然。

作者简介：梁朝钟（1620-1646）字未央，广东番禹人，喜欢佛学，著有佛学书《辅法录》。隆武二年，授翰林院检讨，复迁国子监司业。清兵攻陷广州，跳水殉国，被救起，送往清兵处。清兵头目令其剃发，不从被杀，永历朝追赠礼部尚书，谥文贞。著作有《日记录》、《辅法录》、《喻园录》等。